Kære minister. Dit forslag medfører flere benzinbiler og færre elbiler! Den suverænt mest solgte elbil Tesla 3, som typisk er et alternativ til fx en Passat, bliver banket næsten 100.000 kr op i pris, mens en typisk Passat stiger ca 10.000 kr. Hvor en Tesla 3 før var prismæssigt lidt tung, men stadig under de 500.000 flyver den nu langt forbi Passaten og lander på ca 587.000 kr, mens førstnævnte lander på 434.000. Hvad i alverden har det med klimapolitik at gøre? De fleste danskere har næppe råd til at være ligeglade med en prisstigning på 20%, når en tilsvarende benzinbil blot stiger med 2%! Ministeren mener sikkert at folk jo så bare kan klemme ballerne og børnene sammen i en vw e-up, men selvfølgelig kan de ikke det. Og vi vil heller ikke for en vw up koster nu ca 104.000, mens en vw e-up koster 178.000. Kort sagt indgrebet sikrer at alle elbiler bliver markant dyrere end deres benzin-konkurrenter. Det vil selvfølgelig medføre et mindre salg af elbiler. I forvejen ligger det kun på 3-4% af salget og nu lukker og slukker regeringen for lyset. Sørg nu for at miljø er nummer 1 og glem socialpolitisk propaganda. Mvh Bent Dalager